Babelscape/SREDFM huggingface dataset:
Λαμίγια Χατζί Μπασάρ

Η Λαμίγια Χατζί Μπασάρ είχε πέσει θύμα σεξουαλικής εκμετάλλευσης από το Ισλαμικό Κράτος μαζί με τις έξι αδελφές της και άλλες γυναίκες (ανάμεσα στις οποίες και η Νάντια Μουράντ) από το χωριό Κότσο του Ιράκ. Επέζησε και έγινε εκπρόσωπος των γυναικών που έχουν υποστεί σεξουαλική βία από το Ισλαμικό Κράτος. Είναι δημόσια υποστηρικτής της κοινότητας των Γεζίντι του Ιράκ, μιας θρησκευτικής μειονότητας κατά της οποίας οι μαχητές του Ισλαμικού Κράτους έχουν εξαπολύσει εκστρατεία γενοκτονίας και της έχει απονεμηθεί το Βραβείο Ζαχάρωφ το 2016.

Στις 3 Αυγούστου 2014 το Ισλαμικό Κράτος δολοφόνησε όλους τους άρρενες του χωριού Κότσο (Kocho), στην περιοχή Σιντζάρ (Sinjar) του Ιράκ, τόπο καταγωγής της Μπασάρ και της Νάντια Μουράντ. Μετά τη σφαγή αυτή, το Ισλαμικό Κράτος προχώρησε στην υποδούλωση γυναικών και παιδιών. Όλες οι γυναίκες, μεταξύ αυτών η Μπασάρ, η Μουράντ και οι αδελφές τους, απήχθησαν, αγοράστηκαν και πουλήθηκαν επανειλημμένα και χρησιμοποιήθηκαν ως σκλάβες του σεξ.

Η Μπασάρ πουλήθηκε πέντε φορές σε μαχητές και αναγκάστηκε να κατασκευάσει βόμβες και γιλέκα αυτοκτονίας στη Μοσούλη μετά την εκτέλεση των αδερφών και του πατέρα της από μαχητές του IS.

Η Χατζί Μπασάρ έκανε πολλές αποτυχημένες προσπάθειες να δραπετεύσει προτού τελικά το κατορθώσει τον Απρίλιο με τη βοήθεια της οικογένειάς της, που πλήρωσε διακινητές της περιοχής για τον σκοπό αυτό. Καθώς περνούσε τα κουρδικά σύνορα, κινούμενη όσο το δυνατόν πιο γρήγορα προς τα εδάφη που βρίσκονταν υπό τον έλεγχο της κυβέρνησης του Ιράκ, και με τους μαχητές του Ισλαμικού Κράτους να την ακολουθούν κατά πόδας, εξερράγη νάρκη που είχε ως αποτέλεσμα να χάσουν τη ζωή τους δύο γνωστοί της και η ίδια να τραυματιστεί και σχεδόν να τυφλωθεί. Κατάφερε να δραπετεύσει και εστάλη τελικά στη Γερμανία για ιατρική περίθαλψη, όπου βρήκε ξανά τα αδέλφια της που είχαν επιζήσει. Μετά την αποκατάσταση της υγείας της, η Χατζί Μπασάρ δραστηριοποιείται για την ευαισθητοποίηση του κοινού όσον αφορά τη δεινή κατάσταση της κοινότητας των Γεζίντι, ενώ συνεχίζει να βοηθά γυναίκες και παιδιά που έπεσαν θύματα δουλείας και θηριωδιών από το Ισλαμικό Κράτος.
Νάντια Μουράντ

Η Νάντια Μουράντ (Νάντια Μουράντ Μπασέε Τάχα) ήταν θύμα σεξουαλικής δουλείας του Ισλαμικού Κράτους η οποία μαζί με την Λαμίγια Χατζί Μπασάρ επέζησε και έγινε εκπρόσωπος των γυναικών που έχουν υποστεί σεξουαλική βία από το Ισλαμικό Κράτος. Είναι δημόσια υποστηρικτής της κοινότητας των Γιαζίντι του Ιράκ, μιας θρησκευτικής μειονότητας κατά της οποίας οι μαχητές του Ισλαμικού Κράτους έχουν εξαπολύσει εκστρατεία γενοκτονίας και της έχει απονεμηθεί το Βραβείο Ζαχάρωφ το 2016.. Το 2018 τιμήθηκε με το Νόμπελ Ειρήνης μαζί με τον Ντένις Μακουέγκε.

Στις 3 Αυγούστου 2014 το Ισλαμικό Κράτος δολοφόνησε όλους τους άρρενες του χωριού Κότσο (Kocho), στην περιοχή Σιντζάρ (Sinjar) του Ιράκ, τόπο καταγωγής της Χατζί Μπασάρ (Aji Bashar) και της Μουράντ. Μετά τη σφαγή αυτή, το Ισλαμικό Κράτος προχώρησε στην υποδούλωση γυναικών και παιδιών. Όλες οι γυναίκες, μεταξύ αυτών η Χατζί Μπασάρ, η Μουράντ και οι αδελφές τους, απήχθησαν, αγοράστηκαν και πουλήθηκαν επανειλημμένα και χρησιμοποιήθηκαν ως σκλάβες του σεξ. Στη σφαγή στο Κότσο η Μουράντ έχασε έξι από τους αδερφούς της και τη μητέρα της, η οποία δολοφονήθηκε μαζί με άλλες 80 μεγαλύτερης ηλικίας γυναίκες που κρίθηκε ότι δεν είχαν σεξουαλική αξία.

Τον Νοέμβριο του 2014 η Μουράντ κατόρθωσε να δραπετεύσει με τη βοήθεια γειτόνων της, οι οποίοι την έβγαλαν από την περιοχή που ελεγχόταν από το Ισλαμικό Κράτος, και έτσι έφτασε σε καταυλισμό προσφύγων στο βόρειο Ιράκ και έπειτα στη Γερμανία. Ένα έτος αργότερα, τον Δεκέμβριο του 2015, η Μουράντ μίλησε για την εμπειρία της στην πρώτη στην ιστορία σύνοδο του Συμβουλίου Ασφαλείας του ΟΗΕ για την εμπορία ανθρώπων. Τον Σεπτέμβριο του 2016 έγινε η πρώτη πρέσβειρα καλής θέλησης του UNODC (Γραφείο των Ηνωμένων Εθνών για τον Έλεγχο των Ναρκωτικών και την Πρόληψη του Εγκλήματος) για την αξιοπρέπεια των επιζώντων από εμπορία ανθρώπων και συμμετείχε σε παγκόσμιες και τοπικές πρωτοβουλίες ευαισθητοποίησης σχετικά με τη δεινή θέση αναρίθμητων θυμάτων εμπορίας. Τον Οκτώβριο του 2016 το Συμβούλιο της Ευρώπης την τίμησε με το Βραβείο Ανθρωπίνων Δικαιωμάτων Βάκλαβ Χάβελ. Το 2018 έλαβε το Νόμπελ Ειρήνης, μαζί με τον γυναικολόγο Ντένις Μουκουέγκε από το Κονγκό, για τις προσπάθειές τους κατά της σεξουαλικής βίας σαν πολεμικό όπλο.
Μεξ

thumb|280px
thumb|280px
thumb|280px
Το [[κανάλι Μαχμουντία]]
Η Μεξ (αραβικά: المكس, "Αλ Μαξ") είναι συνοικία της Αλεξάνδρειας στην Αίγυπτο, η οποία ανήκει στην ευρύτερη περιοχή της Αμρίγια στα δυτικά της πόλης. Δόθηκε ως όνομα διότι εκεί από τη ρωμαϊκή εποχή υπήρχε τελωνιακός σταθμός στον οποίον ελέγχονταν τα αγαθά που έρχονταν από τη δύση. Επί Αράβων και Οθωμανών ο τελώνης καλούταν "Μακκά", λέξη που συναντάται και στην προϊσλαμική εποχή. Οι τελώνες μισούνταν και στην Αίγυπτο, κι από τη λαϊκή θυμοσοφία στέλνονταν στο πυρ το εξώτερον (Ίνα Σάχεμπ ελ Μάξι φιλ Ναρ), από όπου προκύπτει και το όνομα. Τελωνιακοί σταθμοί, εκτός από την Αλεξάνδρεια, υπήρχαν και στο Κάιρο και στο Ελ Αρίς. Τα διόδια καταργήθηκαν την εποχή των Μαμελούκων. Σήμερα στη συνοικία είναι συγκεντρωμένες οι περισσότερες αλιευτικές δραστηριότητες της Αλεξάνδρειας και εκεί βρίσκεται και η κεντρική ψαραγορά της πόλης.
Γεώργιος Γαλησιώτης

O Γεώργιος Γαλησιώτης (π. 1275/0 - 1357) ήταν υψηλόβαθμος Βυζαντινός αξιωματούχος.
Ελεονόρα των Αψβούργων

Η Ελεονόρα των Αψβούργων-Λόθρινγκεν ("Eleonore von Habsburg", 28 Φεβρουαρίου 1994 -) ευρύτερα γνωστή ως Ελεονόρα Αψβούργων είναι μοντέλο και κόρη του τιτουλάριου αρχιδούκα της Αυστρίας και επικεφαλής του οίκου των Αψβούργων, Καρόλου των Αψβούργων.

Γεννήθηκε στις 28 Φεβρουαρίου 1994 στο Σάλτσμπουργκ και είναι το πρώτο παιδί και κόρη του Καρόλου των Αψβούργων και της Βαρόνης Φραντσέσκα Τύσεν-Μπορνεμίσα.

Η Ελεονόρα παρακολούθησε μαθήματα στο οικοτροφείο στο Γκστάαντ πριν σπουδάσει Δίκαιο στη Ευρωπαϊκή Σχολή Επιχειρήσεων του Λονδίνου. Εργάζεται ως μοντέλο και έχει κάνει διαφημιστικές εκστρατείες και πασαρέλες για τον οίκο Dolce & Gabbana. 

Συνελήφθη στο Coachella για την κατανάλωση οινοπνεύματος από ανήλικη, αλλά αργότερα οι κατηγορίες αποσύρθηκαν.
Ελσίνκι-86

Η CTAG (, Ομάδα Άμυνας Ανθρωπίνων Δικαιωμάτων) Ελσίνκι-86 ιδρύθηκε τον Ιούλιο του 1986 στην λετονική πόλη-λιμάνι Λιεπάγια από τρεις εργάτες: τον Λίναρντς Γκράντινς, τον Ράιμοντς Μπιτένιεκς και τον Μάρτινς Μπάρις. Το όνομά του αναφέρεται στις Συμφωνίες του Ελσίνκι και το έτος ίδρυσής της.

Η Ελσίνκι-86 ήταν η πρώτη ανοιχτή αντικομμουνιστική οργάνωση, αλλά και η πρώτη ανοιχτά οργανωμένη αντίσταση κατά του σοβιετικού καθεστώτος, στην πρώην Σοβιετική Ένωση, θέτοντας το παράδειγμα για τις κινήσεις υπέρ της ανεξαρτησίας από άλλες εθνικές μειονότητες.
Αναστασίγια Βερτίνσκαγια

Η Αναστασίγια Αλεξάνδροβνα Βερτίνσκαγια (ρωσικά: "Анастаси́я Алекса́ндровна Верти́нская", γεννημένη στις 19 Δεκεμβρίου 1944 στη Μόσχα) είναι μια Ρωσίδα ηθοποιός, που πρωτοεμφανίστηκε στις αρχές της δεκαετίας του 1960 με τις αναγνωρισμένες εμφανίσεις της στις ταινίες Scarlet Sails, Amphibian Man και Hamlet.

Στη δεκαετία του 1990, απογοητευμένη από την κατάσταση του κινηματογράφου στη Ρωσία, πήγε στο εξωτερικό για να γίνει καθηγήτρια και πέρασε 12 χρόνια στη Γαλλία, την Αγγλία, τις Ηνωμένες Πολιτείες και την Ελβετία. Το 1988 η Βερτίνσκαγια αναγνωρίστηκε ως λαϊκή καλλιτέχνης της Ρωσίας. Έχει λάβει, επίσης, τις διακρίσεις του Τάγματος της Τιμής (2005) και του Τάγματος της Φιλίας (2010).

Η Αναστασίγια Βερτίνσκαγια γεννήθηκε στις 19 Δεκεμβρίου 1944 στη Μόσχα, με γονείς τον διάσημο Ρώσο τραγουδιστή-τραγουδοποιό Αλεξάντερ Βερτσίνσκι και τη Γεωργιανή ζωγράφο και ηθοποιό Λειδία Βερτίνσκαγια (πρώην Τσίργκαβα). Η Αναστασίγια και η αδελφή της Μαριάννα (ένα έτος μεγαλύτερή της) πέρασαν τα πρώτα τους χρόνια στο ξενοδοχείο Metropol της Μόσχας. Το 1946, όμως, η οικογένεια έλαβε ένα κατάλληλο διαμέρισμα στην οδό Γκόρκι 14. Η παιδική της ηλικία ήταν ευτυχισμένη και μεγάλωσε σε μια διγλωσσική οικογένεια. Η Αναστασίγια απολάμβανε το πνευματικά διεγερτικό οικογενειακό περιβάλλον και την πλούσια πολιτιστική ατμόσφαιρα του κύκλου των γονιών της. Τόσο η ίδια όσο και η αδελφή της εντάχθηκε σε ένα απλό δημόσιο σχολείο και σπούδασε μουσική και ξένες γλώσσες, τομείς που θεωρήθηκαν ως εκπαιδευτική προτεραιότητα από τους γονείς της.

Ο Βερτσίνσκι δεν κατηγόρησε ποτέ τις κόρες του για κάποια αποτυχία τους, όταν η Αναστασίγια εκείνη την περίοδο προτιμούσε να ασχολείται με την εξερεύνηση της τεράστιας βιβλιοθήκης του πατέρα της παρά με τις σχολικές σπουδές της. Ο Αλεξάντερ είχε αναπτύξει το δικό του τρόπο αντιμετώπισης προβλημάτων με τις κόρες του.

Το 1967 η Βερτίνσκαγια προσχώρησε στο Θέατρο Βαχτάνγκοφ και πέρασε εκεί μια χρονιά, πριν μετακομίσει στο Σοβρεμένικ, το 1968, στο οποίο παρέμεινε μέχρι το 1980. Η θεατρική εμπειρία της ήταν, βεβαίως, ύψιστης σημασίας για μια ηθοποιό που ποτέ δεν αισθάνθηκε αρκετά ασφαλής ενώ έπαιζε σε ταινίες. Στο Σοβρεμένικ πρωταγωνίστησε ως Ολίβια (Δωδέκατη Νύχτα), Ραβένσκαγια (The Cherry Orchard) και Βαλεντίνα (του Μιχαήλ Ροχτίν).
Φραντσέσκα Τύσεν-Μπορνεμίσα

Η Φραντσέσκα Τύσεν-Μπορνεμίσα ("Francesca Thyssen-Bornemisza", 7 Ιουνίου 1959 -) είναι συλλέκτρια έργων τέχνης και η εν διαστάσει σύζυγος του τιτουλάριου αρχιδούκα της Αυστρίας και επικεφαλής του οίκου των Αψβούργων, Καρόλου των Αψβούργων.
Τέμενος Μπαϊρακτάρ

Το Τέμενος Μπαϊρακτάρ, είναι τζαμί στην Λευκωσία, το οποίο βρίσκεται εντός των εδαφών που ελέγχονται από την Κυπριακή Δημοκρατία.
Φακτ

Φακτ ("Phact") είναι το ιδιαίτερο όνομα του φωτεινότερου αστέρα του αστερισμού Περιστερά, τoυ α Περιστεράς ("alpha Columbae", α Col), που βρίσκεται κοντά στο κέντρο του αστερισμού. Ως αστέρας τρίτου μεγέθους, είναι εύκολα ορατός με γυμνό μάτι τον χειμώνα του Βόρειου Ημισφαιρίου, αλλά πολύ νότια, ώστε βρίσκεται χαμηλά προς στον νότιο ορίζοντα όπως φαίνεται από τη νότια Ευρώπη.
Ο Πύργος της κολάσεως

Ο Πύργος της κολάσεως (αγγλικά: The Tower inferno) είναι αμερικάνικη δραματική ταινία παραγωγής 1974. Η σκηνοθεσία είναι του Τζον Γκίλερμαν και είναι βασισμένη στις νουβέλες "The Tower" του Ρίτσαρντ Μάρτιν Στερν, και "The Glass inferno" των Τόμας Ν. Σκορτία και Φράνκ Μ. Ρομπίνσον. 
Στην ταινία πρωταγωνιστούν ο Πολ Νιούμαν και ο Στηβ ΜακΚουήν, και παίρνουν μέρος ένα μεγάλο καστ γνωστών ηθοποιών, όπως Γουίλιαμ Χόλντεν, Φέι Ντάναγουει, Ρόμπερτ Βάγκνερ, Ρίτσαρντ Τσάμπερλεϊν, Φρεντ Ασταίρ, Ρόμπερτ Βον, κ.α

Η ταινία αποτελεί την πρώτη συμπαραγωγή των δύο μεγάλων στούντιο του Χόλυγουντ, της Warner Bros και της 20th Century Fox, Ήταν μια μεγάλη εμπορική επιτυχία αποφέροντας εισπράξεις 114 εκ. δολαρίων, και ήταν υποψήφια για οκτώ Όσκαρ, κερδίζοντας τρία στις κατηγορίες: Καλύτερης Φωτογραφίας, Καλύτερου Μοντάζ και Καλύτερου Τραγουδιού.
Arp 107

Ο Arp 107 είναι ένα ζεύγος (πιθανώς και τριάδα) γαλαξιών που βρίσκονται σε απόσταση περίπου 450 εκατομμύρια έτη φωτός από τη Γη, στον μικρό βόρειο αστερισμό Μικρό Λέοντα. Φέρουν τα ονόματα 107 και 107A στον "Άτλαντα των ιδιόμορφων γαλαξιών" του Χάλτον Αρπ. Ο μεγαλύτερος ταξινομείται ως τύπου Seyfert 2 και ως προς τη μορφή εμφανίζεται ως διαταραγμένου σχήματος σπειροειδής, ενώ ο άλλος μοιάζει με ελλειπτικό γαλαξία. Αμφότεροι απομακρύνονται από τον Γαλαξία μας με ταχύτητα 9.946 km/sec (χιλιόμετρα ανά δευτερόλεπτο).

Οι αλληλεπιδρώντες αυτοί γαλαξίες βρίσκονται στη διαδικασία της συγκρούσεως και συγχωνεύσεως.
Μαρία Βολκόνσκαγια

Η πριγκίπισσα Μαρία Νικολάεβνα Βολκόνσκαγια (25 Δεκεμβρίου 1805 - 10 Αυγούστου 1863) ήταν η νεώτερη κόρη του Ρώσου στρατηγού Νικολάι Ραγέφσκι και της Σοφία Κωνσταντίνοβα, εγγονής του Μιχαήλ Λομονόσοφ. Το 1825 η Μαρία παντρεύτηκε τον μελλοντικό στρατηγό πρίγκιπα Σεργκέι Γκριγκόριεβιτς Βόλκονσκι. Όταν ο Βόλκονσκι συνελήφθη και εξορίστηκε στη Σιβηρία, αυτή τον ακολούθησε στην εξορία υπό την προϋπόθεση ότι τα παιδιά τους που γεννήθηκαν μετά την αναχώρηση στη Σιβηρία θα έχαναν για πάντα την περιουσία τους και θα γίνονταν εργάτες, κάτι που ωστόσο δεν εφαρμόστηκε.

Η Βολκόνσκαγια είχε μια αδερφή τη Σοφία. Σε ηλικία δεκαοκτώ ετών η Μαρία παντρεύτηκε τον πρίγκιπα Σεργκέι Βόλκονσκι, ο οποίος ήταν μεγαλύτερος από εκείνη. Γνωστή στο Ιρκούτσκ ως «Πριγκίπισσα της Σιβηρίας», ίδρυσε ένα τοπικό νοσοκομείο και άνοιξε μια αίθουσα συναυλιών, επιπρόσθετα από την φιλοξενία μουσικών και πολιτιστικών σκιών στο σπίτι της. Στο Ιρκούτσκ, η Μαρία διέθετε ένα αρχοντικό από μπλε και λευκό ξύλο.

Οι Βόλκονσκι είχαν τέσσερα παιδιά, από τα οποία δύο πέθαναν σε νεαρή ηλικία. Ο μεγαλύτερος, ο Νικολάι (2 Ιανουαρίου 1826 – 17 Ιανουαρίου 1828) γεννήθηκε πριν από την εξορία και πέθανε στην Αγία Πετρούπολη μετά την αναχώρηση της μητέρας του για τη Σιβηρία. Το δεύτερο παιδί που ονομάστηκε Σοφία πέθανε την ημέρα της γέννησής του (1 Ιουλίου 1830), ενώ ο Μιχαήλ (1832-1909) και πριγκίπισσα Γέλενα Κοτσούμπεϊ-Ραχμανόφ (1835 – 1916) επέζησαν μέχρι τον 20ο αιώνα.

Το 1922 αποδείχθηκε ότι η Βολκόνσκαγια αποτέλεσε το αντικείμενο έξι ποιημάτων από τον Πούσκιν (γραμμένα το 1820, το 1822, το 1824, το 1825, το 1828 και το 1829). Ο Πούσκιν αφιέρωσε επίσης μερικές γραμμές για τον ξαφνικό θάνατο του μικρού γιου της, Νικολάι. Ωστόσο, ο συγγραφέας Μιχαήλ Γκερσένζον αντέκρουσε την άποψη ότι ο Πούσκιν ήταν ερωτευμένος με τη Μαρία. Η ίδια πέθανε από καρδιακά προβλήματα στο κτήμα του γαμπρού της Νικολάι Αρκαντίεβιτς Κοτσούμπεϊ (στο ουκρανικό χωριό Βορόνκι). Τον Σεπτέμβριο του 2001 φωτογραφίες της οικογένειας Βόλκονσκι παραδόθηκαν τελετουργικά στο ρωσικό κρατικό ιστορικό μουσείο από την Έλενα Τσικονιάνι, απόγονο της Μαρία Βολκόνσκαγια.
Κουλάτα

Η Κουλάτα ή το Σταργκάτσι (Βουλγαρικά: Стъргач, "Σταργκάτς") είναι βουνό που βρίσκεται στα σύνορα ανάμεσα στη Βουλγαρία και την Ελλάδα. Βρίσκεται ανατολικά του βουνού Όρβηλος, βόρεια της κοιλάδας του Κάτω Νοροκοπίου και νότια της οροσειράς του Πιρίν.

Με το στρογγυλό της περίγραμμα, η Κουλάτα είναι ένα μικρότερο αντίγραφο του βουνού Όρβηλος. Η ψηλότερη κορυφή του βρίσκεται στην ελληνική επικράτεια, η κορυφή Κουλάτα (1.270 μ.). Η υψηλότερη κορυφή στην βουλγαρική επικράτεια είναι η κορυφή Ασενώφ (1.218 μ.)
Η Κουλάτα είναι ράχη, σχηματισμένη από μεταμορφωσιγενές πετρώματα - μάρμαρο, γνεύσιο και μαρμαρυγίες. Υπάρχουν επίσης γρανίτης και χαλαζίας σε ορισμένα σημεία.

Η χλωρίδα της Κουλάτας αποτελείται κυρίως από θάμνους και χαμηλά δάση με μελιάδι (Fraxinus ornus), λεπτοκαρυά (Corylus avellana), αγριοκυπαρίσσι (Juniperus communis), πασχαλιά (Syringa spp.) και άλλα δέντρα. Στις υψηλότερες περιοχές στο βουνό αναπτύσσονται δάση με δασική οξιά (Fagus sylvatica).

Κοινά είδη ζώων είναι η αγριόγατα, ο αγριόχοιρος και ο Ευρωπαϊκός λαγός.

Τα κοντινά χωριά είναι ο Βαθύτοπος, το Δασωτό και η Εξοχή και η κοντινότερη πόλη είναι το Κάτω Νευροκόπι.

Κατηγορία:Βουνά της Δράμας
Αντρέις Γιουργιάνς

Ο Αντρέις Γιουργιάνς (30 Σεπτεμβρίου 1856 — 28 Σεπτμεβρίου 1922) ήταν Λετονός συνθέτης και μουσικολόγος. Ήταν ο πρώτος κλασικός συνθέτης της Λετονίας, έχοντας συνθέσει μουσικά κομμάτια και καντάτες. Ο Γιουργιάνς επίσης μελέτησε και συγκέντρωσε πάνω από 6.000 κομμάτια λετονικής λαογραφίας, μεταξύ των οποίων και τρία τραγούδια, τα οποία συνέλεξε σε έξι βιβλία, τα λεγόμενα Latvju tautas mūzikas materiāli (Υλικά της Λετονικής Λαϊκής Μουσικής).
Βίκτορ Ατσίμοβιτς

Ο Βίκτορ Ατσίμοβιτς (), γεννηθείς στο Τέτοβο στις 15 Μαΐου 1915 και αποβιώσας στα Σκόπια στις 21 Δεκεμβρίου 1987 ήταν Σλαβομακεδόνας φωτογράφος, κινηματογραφιστής, δημοσιογράφος και συγγραφέας.
Αχμέντ Ιχσάν Κιριμλί

Ο Αχμέντ Ιχσάν Κιριμλί (23 Απριλίου 1920 – 11 Δεκεμβρίου 2011) ήταν τούρκος γιατρός, πολιτικός, ποιητής και φιλάνθρωπος, μέλος του Υπουργικού Συμβουλίου της Τουρκίας, τέσσερις φορές μέλος της Μεγάλης Εθνοσυνέλευσης της Τουρκίας και πρόεδρος της Κοινωνίας των Τατάρων της Κριμαίας της Τουρκίας από το 1987 μέχρι το θάνατό του το 2011.
NGC 2818

Το NGC 2818 είναι ένα πλανητικό νεφέλωμα κοντά στο νότιο όριο του νότιου αστερισμού Πυξίς. Ο αριθμός 2818 στον κατάλογο NGC έχει εκχωρηθεί και στο ανοικτό σμήνος αστέρων που φαίνεται να περιβάλλει το νεφέλωμα, ωστόσο μετρήσεις της ακτινικής ταχύτητας δίνουν μεγάλη διαφορά και υποδεικνύουν ότι σμήνος και νεφέλωμα δεν σχετίζονται μεταξύ τους, αλλά πρόκειται για τυχαία ευθυγράμμιση αστρονομικών σωμάτων που βρίσκονται σε διαφορετικές αποστάσεις από τη Γη. Προκειμένου να διαχωρίζονται, το σμήνος αναφέρεται ως "NGC 2818A".

Το νεφέλωμα αποτελείται κυρίως από αέρια που εκπέμπουν φως και προέρχονται από τα εξωτερικά στρώματα ενός αστέρα που τελείωσε τη ζωή του και ο πυρήνας του θα παραμείνει ως ένας λευκός νάνος.

Τα θεωρητικά μοντέλα προβλέπουν ότι πλανητικά νεφελώματα μπορούν να σχηματισθούν από αστέρες μάζας έως 8 ηλιακές, οι οποίοι ζουν τουλάχιστον 40 εκατομμύρια χρόνια. Επειδή τα περισσότερα ανοικτά σμήνη αστέρων διαλύονται λίγες δεκάδες εκατομμύρια έτη μετά τον σχηματισμό τους, η πιθανότητα να βρούμε ένα πλανητικό νεφέλωμα μέσα σε ένα ανοικτό σμήνος είναι μικρή, καθώς τα πλανητικά νεφελώματα που δημιουργούν οι μεγαλύτερης μάζας (πιο βραχύβιοι) αστέρες διαλύονται μετά από λίγες χιλιάδες έτη, χρόνος συντομότατος στην κοσμική κλίμακα. Στην πραγματικότητα, μόνο μία τέτοια περίπτωση έχει παρατηρηθεί με βεβαιότητα: Πρόκειται για το μακρινό πλανητικό νεφέλωμα PHR 1315-6555 και το αμυδρό ανοικτό σμήνος Andrews-Lindsay 1 (ESO 96-4), που βρίσκονται στον επίσης νότιο αστερισμό Μυία.
Σεπτάρ Μεχμέτ Γιακούμπ

Ο Σεπτάρ Μεχμέτ Γιακούμπ (γνωστός στα Ρουμανικά ως Septar Mehmet Iacub, 1904-1991) ήταν ένας Κριμαίος Τάταρος δικηγόρος, στοχαστής, πνευματικός ηγέτης των Τατάρων και των Τούρκων στην Ντομπρούγια και μουφτής της μουσουλμανικής κοινότητας στη Ρουμανία. Ήταν υποστηρικτής της αρμονίας και της ειρήνης.
Συμφωνία της 8ης Ιουλίου 2006

H Συμφωνία της 8ης Ιουλίου 2006 υπεγράφη από τον τότε πρόεδρο της Κυπριακής Δημοκρατίας Τάσσο Παπαδόπουλο και τον τότε πρόεδρο της Τούρκικης Δημοκρατίας της Βόρειας Κύπρου Μεχμέτ Αλί Ταλάτ. Η συμφωνία προνοούσε την δέσμευση και των δύο κοινοτήτων για λύση του Κυπριακού στην βάση της Διζωνικής Δικοινοτικής Ομοσπονδίας (ΔΔΟ). Η συμφωνία έγινε αποδεκτή από όλα τα μέρη: ΗΠΑ, ΕΕ, Ηνωμένα Έθνη,  Τουρκία, Τουρκοκύπριοι, ΑΚΕΛ, ΔΗΣΥ, ΕΔΕΚ και το ΕΥΡΩΚΟ.
Κουράμπι Νένεμ

Ο Κουράμπι Νένεμ (Kourabi Nenem) είναι πρώην αθλητής και πολιτικός από το Κιριμπάτι, αντιπρόεδρος της χώρας από τις 13 Μαρτίου 2016, με πρόεδρο τον Τανέτι Μαμάου.
Τεκίρι Ταμουέρα

Ο Τεκίρι Ταμουέρα (Tekiree Tamuera, 16 Φεβρουαρίου 1940-) είναι πολιτικός από το Κιριμπάτι. 
Γεννήθηκε στην Μαϊάνα.
Υπηρέτησε ως υπηρεσιακός πρόεδρος (πρόεδρος του Κρατικού Συμβουλίου) από τις 24 Μαΐου 1994 ως τις 28 Μαΐου 1994 και πρόεδρος του Κοινοβουλίου ως το 2002.
Ρότα Ονόριο

Ο Ρότα Ονόριο (Rota Onorio Arorae MBE, 26 Οκτωβρίου 1919-) ήταν πολιτικός από το Κιριμπάτι. Υπηρέτησε ως υπηρεσιακός πρόεδρος (πρόεδρος του Κρατικού Συμβουλίου) από τις 10 Δεκεμβρίου 1982 ως τις 18 Φεβρουαρίου 1983 και πρόεδρος της Συνέλευσης από το 1979 ως το 1982. Τιμήθηκε με τον τίτλο του MBE κατά τους εορτασμούς των γενεθλίων της Βασίλισσας το 1970. Η κόρη του είναι η πρώην Αντιπρόεδρος του Κιριμπάτι Τέιμα Ονόριο.
Γαβριέλα των Αψβούργων

Η Γαβριέλα των Αψβούργων ("Gabriela von Habsburg", 14 Οκτωβρίου 1956 -) είναι Αυστριακή γλύπτρια και κόρη του Αρχιδούκα Όθωνα της Αυστρίας και διεκδικητή του θρόνου της Αυστρίας.

Υπήρξε Πρέσβειρα της Γεωργίας στην Ομοσπονδιακή Δημοκρατία της Γερμανίας από το 2009 μέχρι το 2013.
Φυσικό Καταφύγιο Τέιτσι

Το Φυσικό Καταφύγιο Τέιτσι () βρίσκεται στην ανατολική Λετονία. Εκτείνεται σε μέρος των δήμων Μαντόνα, Βαρακλάνι και Κρούστπιλς.
Λεωφόρος Ιερουσαλήμ

δεξιά|μικρογραφία|Ένας τεχνητός φοίνικας από τη Γιοάννα Ράικοβσκα μπροστά από τη τράπεζα BGK
Η Λεωφόρος Ιερουσαλήμ () είναι ένας από τους κύριους δρόμους της Βαρσοβίας στην Πολωνία. Διέρχεται από το κέντρο της πόλης κατά μήκος του άξονα Ανατολής-Δύσης, συνδέοντας τον δυτικό δήμο Βόλα με τη γέφυρα στον ποταμό Βιστούλα και τον δήμο Πράγκα στην άλλη πλευρά του ποταμού.
Χαρτοπαίχτης με ταλέντο

Ο Χαρτοπαίχτης με ταλέντο (ιταλικά: Lo Scopone Scientifico) είναι μια κωμωδία ιταλικής παραγωγής 1972. Η σκηνοθεσία είναι του Λουίτζι Κομεντσίνι, και η παραγωγή του Ντίνο ντε Λαουρέντις. Πρωταγωνιστούν οι Αλμπέρτο Σόρντι, Μπέτι Ντέιβις, Σιλβάνα Μάνγκανο,
Τζόζεφ Κότεν, και ο Ντομένικο Μοντούνιο.
Κωνστάντιος Δούκας

Ο Κωνστάντιος Δούκας ο "πορφυρογέννητος" (1060 - 1082) από τη Δυναστεία των Δουκών ήταν συν-Αυτοκράτορας το διάστημα 1060-78, δηλ. από τότε που γεννήθηκε και κατά τις βασιλείες τού πατέρα του Κωνσταντίνου Ι΄, τού Ρωμανού Δ΄ και τού αδελφού του Μιχαήλ Ζ΄.
Ραμπαντρατσάρια

Ο Τζαγκαντγκούρου Ραμαναντατσάρια Σουάμι Ραμπαντρατσάρια (γεννήθηκε ως Γκιριντάρ Μίσρα στις 14 Ιανουαρίου 1950) είναι Ινδουιστικός θρησκευτικός ηγέτης, δάσκαλος, Σανσκριτικός λόγιος, πολύγλωσσος, ποιητής, συγγραφέας, σχολιαστής κειμένων, φιλόσοφος, συνθέτης, τραγουδιστής, συγγραφέας και καλλιτέχνης του Κάθα με έδρα το Τσιτρακούτ στην Ινδία. Είναι ένας από τους τέσσερις τρέχοντες Τζαγκαντγκούρου Ραμαναντατσάρια, και κατέχει αυτό το τίτλο από το 1988.

Ο Ραμπαντρατσάρια είναι ο ιδρυτής και επικεφαλής του Τούλσι Πιθ, ίδρυμα θρησκευτικών και κοινωνικών υπηρεσιών στο Τσιτρακούτ προς τιμήν του Αγίου Τούλσιντας. Είναι ιδρυτής και δια βίου πρύτανης του Πανεπιστήμιο Αναπήρων Τζαγκαντγκούρου Ραμπαντρατσάρια στο Τσιτρακούτ, το οποίο προσφέρει προπτυχιακά και μεταπτυχιακά προγράμματα σπουδών αποκλειστικά σε τέσσερις τύπους φοιτητών με ειδικές ανάγκες. Είναι τυφλός από την ηλικία των δύο μηνών, δεν είχε καμία επίσημη εκπαίδευση μέχρι την ηλικία των δεκαεπτά ετών και δεν έχει χρησιμοποιήσει ποτέ Μπράιγ ή οποιαδήποτε άλλη βοήθεια για να μάθει ή να συνθέσει.

Μιλάει 22 γλώσσες και είναι αυθόρμητος ποιητής και γράφει στα στα Σανσκριτικά, Χίντι, Αουάντι, Μαϊθίλι, και πολλές άλλες γλώσσες. Έχει γράψει περισσότερα από 100 βιβλία και 50 χαρτιά, μεταξύ των οποίων είναι και τέσσερα επικά ποιήματα, Μερικά είναι τα σχόλια για τα Ραμτσαριτμάνας και Χανουμάν Τσαλίσα του Τούλσιντας, ένα Σανσκριτικό σχόλιο στο στίχο του Ασταντγιάγι και Σανσκριτικά σχόλια για τις γραφές Πρασθανατράγι. Είναι αναγνωρισμένος για τις γνώσεις του σε διάφορους τομείς, συμπεριλαμβανομένων της Σανσκριτικής γραμματικής, των Νιάγια και Βεδάντα. Θεωρείται ως μία από τις μεγαλύτερες αρχές στον Τούλσιντας στην Ινδία, και είναι συντάκτης μιας κριτικής έκδοσης του Ραμτσαριτμάνα. Είναι καλλιτέχνης Κάθα για τον Ραμαγιάνα και Μπαγκαβάτα. Το προγράμματα Κάθα λαμβάνουν χώρα τακτικά σε διάφορες πόλεις στην Ινδία και σε άλλες χώρες. Αυτά μεταδίδονται σε κανάλια όπως τα Shubh TV, Sanskar TV και Sanatan TV. Είναι αρχηγός του Βίσβα Χίντου Παρισάντ.
Τιμούρ Γκαρέγιεβ

Ο Τιμούρ Γκαρέγιεβ (Timur Gareyev, 3 Μαρτίου 1988) είναι Αμερικανός πρωταθλητής στο σκάκι. Γεννήθηκε στην Τασκένδη από Τατάρους γονείς. Ήταν μέλος της ομάδας σκάκι στο Πανεπιστήμιο του Τέξας από τον Αύγουστο του 2005 έως τον Αύγουστο του 2006 και από τον Αύγουστο του 2009 έως τον Δεκέμβριο του 2011 όταν και βοήθησε το πανεπιστήμιο να λάβει το πρώτο του εθνικό πρωτάθλημα παράλληλα με άλλες τιμές. Το 2007 ισοδυνάμησε στην πρώτη θέση με τον Vladimir Egin και τον Anton Filippov στο Πρωτάθλημα Σκάκι στο Ουζμπεκιστάν. Ο Γκαρέγιεβ έχει συμμετάσχει σε δυο Σκακιστικές Ολυμπιάδες : στην Calvià της Ισπανίας το 2004 και στο Τορίνο της Ιταλίας το 2006. Ο Γκαρέγιεβ κέρδισε το 20ό Ετήσιο Πρωτάθλημα στο Σικάγο και το 11ο Μητροπολιτικό Πρωτάθλημα Σκακιού.

Ο Γκαρέγιεβ αποφοίτησε από το Πανεπιστήμιο του Τέξας όπου έλαβε πτυχίο στο Business Marketing. Σήμερα κατοικεί και προωθεί το σκάκι στην Νότια Καλιφόρνια. Ο Γκαρέγιεβ κέρδισε το Ανοιχτό Πρωτάθλημα Σκακιού της Βόρειας Αμερικής το 2012 και ισοβάθμισε για τρίτη φορά στην πρώτη θέση στο Πρωτάθλημα Σκακιού των ΗΠΑ το 2013. Το ρεκόρ του Γκαρέγιεβ στο τυφλό σκάκι περιλαμβάνει μια νίκη σε 19 συνεχόμενα παιχνίδια στο Τέξας τον Σεπτέμβριο του 2012, μια νίκη σε 27 συνεχόμενα παιχνίδια στην Χαβάη τον Δεκέμβριο του 2012, μια νίκη σε 33 συνεχόμενα παιχνίδια στο St Louis τον Μάιο του 2013 και ένα παγκόσμιο ρεκόρ 48 συνεχόμενων νικών στο Λας Βέγκας στις 4 Δεκεμβρίου 2016.
Τατιάνα Μάρκους

Η Τατιάνα Μάρκους (ουκρανικά:"Тетяна Йосипівна Маркус" και ρωσικά: "Татьяна Иосифовна Маркус", 1921 - 1943) ήταν Σοβιετική αντιστασιακή του Β΄ Παγκοσμίου Πολέμου που διακρίθηκε για τη δράση της στην κατεχόμενη από τα ναζιστικά στρατεύματα, Ουκρανία.
Πέτερ Πελεγκρίνι

Ο Πέτερ Πελεγκρίνι ("Peter Pellegrini", 6 Οκτωβρίου 1975-) είναι σλοβάκος πολιτικός, ο οποίος χρημάτισε πρωθυπουργός της χώρας του από τις 22 Μαρτίου του 2018 ως τις 20 Μαρτίου 2020. Έχει προηγουμένως υπηρετήσει σε πολλές κυβερνητικές θέσεις στην χώρα του, με πιο πρόσφατη αυτή του Αναπληρωτή Πρωθυπουργού για Επενδύσεις και Ψηφιοποίηση.

Μεταξύ του 2006 και του 2012 ήταν μέλος του Εθνικού Συμβουλίου της Σλοβακίας. Στη συνέχεια έγινε υπουργός Οικονομικών και υπηρέτησε στη θέση αυτή μέχρι τον διορισμό του ως υπουργός Παιδείας, Επιστημών, Έρευνας και Αθλητισμού, στις 3 Ιουλίου 2014. Ήταν πρόεδρος του Εθνικού Συμβουλίου από τις 25 Νοεμβρίου 2014 ως τις 23 Μαρτίου 2016. Κατόπιν έγινε αναπληρωτής πρωθυπουργός για Επενδύσεις.
Βασίλειος Γκιώνης

Ο Βασίλειος Γκιώνης (Λάμποβο, τέλη 19ου αι. - Κορυτσά, 29 Μαρτίου 1914) ήταν Έλληνας ιερέας, Μακεδονομάχος και ηγετική προσωπικότητα της εξέγερσης της Κορυτσάς κατά τη διάρκεια του Βορειοηπειρωτικού Αγώνα την άνοιξη του 1914.
Πεντέμπου

Το Πεντέμπου είναι πόλη στην επαρχία Καϊλαχούν στην Ανατολική Περιφέρεια της Σιέρα Λεόνε. Ο πληθυσμός της πόλης ήταν 7.243 άτομα στην απογραφή του 2004 και μια πρόσφατη εκτίμηση τον ανεβάζει στους 20.502. Απέχει περίπου 36 χλμ. από τη Κενέμα και βρίσκεται 235 χλμ. ανατολικά του Φρίταουν. Είναι εμπορικό κέντρο και μία από τις κύριες πόλεις στην Ανατολική Σιέρα Λεόνε.

Η συντριπτική πλειοψηφία του πληθυσμού της πόλης αποτελείται από την εθνοτική ομάδα Μέντε. Οι περισσότερο ομιλούμενες γλώσσες είναι οι Μέντε και Νέρο. Η πόλη είναι η γενέτειρα του πρώην Προέδρου της Σιέρα Λεόνε Αχμάντ Τετζάν Καμπάχ.

Υπάρχουν μια σειρά από άλλες πόλεις με παρόμοια ονόματα.
Άγγελος Σιδεράτος

Ο Άγγελος Σιδεράτος (4 Δεκεμβρίου 1943) είναι Έλληνας σκηνοθέτης του θεάτρου και του κινηματογράφου. Γεννήθηκε στις 4 Δεκεμβρίου 1943 στην Αθήνα όπου ζει με την οικογένεια του.
Χάρι ντε Βιντ

Ο λοχαγός Χάρι Βιλ Νταρέλ ντε Βιντ (9 Απριλίου 1856, Παρίσι - 30 Νοεμβρίου 1933, Μπούρναμουθ) ήταν συγγενής του ραγιά του Σαράουακ Τσαρλς Μπρουκ και Βρετανός περιηγητής και ταξιδιωτικός συγγραφέας. Τα βιβλία του δημοσιεύτηκαν με το όνομα του Χάρι ντε Βιντ.

Ο Χάρι ντε Βιντ ήταν γιος του Κυβερνήτη Ιωσήφ Κλέιτον Τζένινς ντε Βιντ στο Χάιγουερθ. Εισήχθη στο κολέγιο Μαγκνταλέν του Κέιμπριτζ το 1875 αλλά δεν πήρε πτυχίο. Παντρεύτηκε αρκετές φορές και η πρώτη του γυναίκα ήταν η Φράνσις Λάουρα Αραμπέλα Ρονγκ, αδερφή του 1ος Υποκόμη Λονγκ του ΡΆΞΑΛ. την οποία παντρεύτηκε στο Λονδίνο το 1882 και χώρισαν το 1888. Σε αυτό το γάμο απέκτησαν μια κόρη, τη Μαργαρίτα Μοντ. Ο Χάρι ξαναπαντρεύτηκε την Χίλντα Φράνσις Ε. Κλαρκ, κόρη του Ουίλιαμ Ρόμπινσον Κλαρκ το 1899. Πέθανε το 1924. Το 1927 ο Χάρι παντρεύτηκε την ηθοποιό Σαρλότ Ελίζαμπεθ Ιχλ, καλύτερα γνωστή από το σκηνικό της όνομά, Ελέιν Ινεσκούρ.
Ρομπέιλις Πεϊνάδο

Η Ρομπέιλις Πεϊνάδο (γενν. 26 Νοεμβρίου 1997) είναι επικοντίστρια από τη Βενεζουέλα. Κέρδισε το χάλκινο μετάλλιο στο Παγκόσμιο Πρωτάθλημα Στίβου 2017 με άλμα στα 4.65 μέτρα, σε ηλικία μόλις 19 ετών. Κέρδισε και το ασημένιο μετάλλιο στους Ολυμπιακούς Αγώνες Νέων 2014.

Ξεκίνησε από το άθλημα της ενόργανης, αλλά άλλαξε άθλημα και επέλεξε το επί κοντώ στην ηλικία των 12, διότι ψήλωνε απότομα και ήταν πολύ ψηλή για το άθλημα.
Γιαρισλέι Σίλβα

Η Γιαρισλέι Σίλβα Ροντρίγκεζ (γενν. 1 Ιουνίου 1987) είναι Κουβανή αθλήτρια του άλματος επί κοντώ. Κέρδισε το αργυρό μετάλλιο στους Θερινούς Ολυμπιακούς Αγώνες 2012, με άλμα στα 4.75 μέτρα.

Έχει κερδίσει επίσης 4 μετάλλια σε Παγκόσμια Πρωταθλήματα και 1 χρυσό μετάλλιο σε Παγκόσμιο Πρωτάθλημα Κλειστού.

Έχει ατομικά ρεκόρ 4.91 μέτρα στον ανοιχτό και 4.78 μέτρα στον κλειστό στίβο.
Π.Α.Σ. Ελλάς Βέλου

Ο Π.Α.Σ. Ελλάς Βέλου είναι Ελληνικός αθλητικός σύλλογος που εδρεύει στο Βέλο του Νομού Κορινθίας. Επίσημο έτος ίδρυσης του συλλόγου είναι το 1928 και χρώματα το μπλε και το λευκό. Έμβλημα του συλλόγου είναι ο δισκοβόλος. 

Ο σύλλογος διατηρεί τμήμα ποδοσφαίρου, ενώ στα πρώτα χρόνια της ιστορίας του δραστηριοποιούταν με τα αθλήματα του στίβου. Έχει κατακτήσει 6 φορές το πρωτάθλημα Ε.Π.Σ. Κορινθίας και 2 φορές το Κύπελλο Ε.Π.Σ. Κορινθίας.
Ντέμπριστε

Το Ντέμπριστε () είναι χωριό στο μέσον της Βόρειας Μακεδονίας, εντός του Δήμου Ρόσομαν. Το χωριό αριθμούσε 92 κατοίκους το 2002.
Νικολέτα Κοιλιά

Η Νικολέτα Κοιλιά, γεννημένη στις 7 Ιουλίου 2001 στη Ρόδο, είναι Ελληνίδα διεθνής καλαθοσφαιρίστρια. Διαθέτοντας ύψος 171 εκατοστά, αγωνίζεται ως Σούτινγκ γκαρντ στον Παναθηναϊκό.

Προέρχεται από τις ακαδημίες του Διαγόρα Ρόδου και μεταγράφηκε στον Παναθηναϊκό τον Σεπτέμβριο του 2016, με τον οποίο έχει κατακτήσει το Πρωτάθλημα Ελλάδας καλαθοσφαίρισης νεανίδων του 2018.

Έχει μια δίδυμη αδερφή, την Παρασκευή Κοιλιά, η οποία αγωνίζεται στον Παναθηναϊκό.
Κάμεν Ντολ

Το Κάμεν Ντολ () είναι χωριό στο μέσον της Βόρειας Μακεδονίας, εντός του Δήμου Ρόσομαν. Το χωριό αριθμούσε 91 κατοίκους το 2002.
Παρασκευή Κοιλιά

Η Παρασκευή Κοιλιά, γεννημένη στις 7 Ιουλίου 2001 στη Ρόδο, είναι Ελληνίδα καλαθοσφαιρίστρια. Διαθέτοντας ύψος 173 εκατοστά, αγωνίζεται ως Πλέι μέικερ στον Παναθηναϊκό.

Προέρχεται από τις ακαδημίες του Διαγόρα Ρόδου και μεταγράφηκε στον Παναθηναϊκό τον Σεπτέμβριο του 2016, με τον οποίο έχει κατακτήσει το Πρωτάθλημα Ελλάδας καλαθοσφαίρισης νεανίδων του 2018.

Έχει μια δίδυμη αδερφή, την Νικολέτα Κοιλιά, η οποία έχει επίσης αγωνιστεί στον Παναθηναϊκό από το 2016 έως το 2019.
Παλίκουρα

Η Παλίκουρα () είναι χωριό στο μέσον της Βόρειας Μακεδονίας, εντός του Δήμου Ρόσομαν. Το χωριό αριθμούσε 183 κατοίκους το 2002.
Μρζεν Οράοβετς

Το Μρζεν Οράοβετς () είναι χωριό στο μέσον της Βόρειας Μακεδονίας, εντός του Δήμου Ρόσομαν. Το χωριό αριθμούσε 5 κατοίκους το 2002.
Ρίμπαρτσι

Το Ρίμπαρτσι () είναι χωριό στο μέσο της Βόρειας Μακεδονίας, εντός του Δήμου Ρόσομαν. Το χωριό αριθμούσε 41 κατοίκους το 2002.
Πεδιάδα των Ηλυσίων

thumb|right|Πεδιάδα των Ηλυσίων
Η Πεδιάδα των Ηλυσίων, είναι μια πεδιάδα που διασχίζεται από τον ισημερινό του Άρη, στις 3°00 'Β 154°42" E / 3.0°N 154.7°E / 3.0; 154.7. Βρίσκεται στα νότια της ηφαιστειακής επαρχία των Ηλυσίων που είναι η δεύτερη μεγαλύτερη ηφαιστειακή περιοχή του πλανήτη, μετά από αυτή της Θαρσίδος.
Σίρκοβο

Το Σίρκοβο () είναι χωριό στο μέσον της Βόρειας Μακεδονίας, εντός του Δήμου Ρόσομαν. Το χωριό αριθμούσε 603 κατοίκους το 2002.
Ρόσομαν

Το Ρόσομαν () είναι χωριό στο μέσον της Βόρειας Μακεδονίας, εντός του Δήμου Ρόσομαν. Το χωριό αριθμούσε 2554 κατοίκους το 2002.
Αμαράβι

Οι Αμαράβι ήταν Μπαντού, οι οποίοι ζούσαν γύρω από τη Λίμνη Νιάσα στο σημερινό Μαλάουι τον 15ο αιώνα. Ίδρυσαν μια δυναστεία, γνωστή ως Αυτοκρατορία των Μαράβι. Οι Αμαράβι, που τελικά έγιναν γνωστοί ως Τσέουα (μια λέξη που ενδεχομένως να προέρχεται από έναν όρο που σημαίνει "ξένος") μετανάστευσαν στο Μαλάουι από μια περιοχή στη σύγχρονη Δημοκρατία του Κονγκό.
Αντινετρίνο

Αντινετρίνο είναι το αντισωματίδιο του νετρίνου. Έχει αντίθετους προσθετικούς κβαντικούς αριθμούς από το νετρίνο. Έχει μάζα περίπου δέκα χιλιάδες φορές μικρότερη από εκείνο του ηλεκτρονίου, περιστροφή 1/2 και ανήκει στην οικογένεια των λεπτονίων , από τα οποία υπάρχουν τρεις τύποι: το ηλεκτρονικό αντινετρίνο, το μυονικό αντινετρίνο και το αντινετρίνο ταυ. Επειδή το αντινετρίνο αλληλεπιδρά πολύ ασθενικά με την ύλη, η παρατήρησή του είναι εξαιρετικά δύσκολη .
Τισόβιτσα

Η Τισόβιτσα (, αλβανικά: "Tisovica") είναι χωριό στα βόρεια της Βόρειας Μακεδονίας, εντός του Δήμου Ζελενίκοβο. Το χωριό αριθμούσε 53 κατοίκους το 2002, ενώ όλοι τους ήσαν Αλβανοί.
Χρήστος Τέντζος

Ο Χρήστος Τέντζος (1891-1966) ήταν Έλληνας δικηγόρος και πολιτικός.
Μλάντεν Βλαντόγιεβιτς

Ο Μλάντεν Βλαντόγιεβιτς (, 1330-48) ήταν Σέρβος ευγενής ο οποίος υπηρέτησε τον βασιλέα και αυτοκράτορα Στεφάνου Δουσάν (βασίλευσε μεταξύ 1331-55). Μαζί με τους γονείς του, ήταν κτήτωρ της Εκκλησίας του Αγίου Σωτήρος στο Πρίζρεν (εντός του σημερινού Κοσσυφοπεδίου), η οποία ανεγέρθηκε προς το 1330, όπως αναφέρεται εντός του Χρυσόβουλλου των Αγίων Αρχαγγέλων (1348). Ο Δουσάν αποφάσισε πως ο Μλάντεν μαζί με την μητέρα του και άλλους συγγενείς, και όχι μόνοι, θα χάραζαν τα όρια των εδαφικών εκτάσεων της οικογένειας. Η εκκλησία παραχωρήθηκε ως μετόχι στο Μοναστήρι των Αγίων Αρχαγγέλων, το οποίο είχε ιδρυθεί από τον Δουσάν, ενώ ο Μλάντεν έλαβε εκκλησία στην Οχρίδα, μαζί με τις υπαγόμενες σε αυτήν εκτάσεις γης. Πιστεύεται από ορισμένους ιστορικούς (Τζόρτζε Σπ. Ραντόγιτσιτς) πως ο Μλάντεν Βλάντογεβιτς ήταν το ίδιο πρόσωπο με τον μεγιστάντα Μλάντεν ( 1323-26). Αναφέρεται στο μυθιστόρημα "Car Dušan" (1919) του Βλάνταν Τζόρτζεβιτς.
Βάικ

Το Βάικ (αρμενικά: Վայք) είναι πόλη και το κέντρο της αστικής κοινότητας του Βάικ στην επαρχία Βαγιότς Ντζόρ στα νότια της Αρμενίας.

Σύμφωνα με την επίσημη εκτίμηση του 2016, το Βάικ είχε πληθυσμό περίπου 4.700 κατοίκων. Ωστόσο, από την απογραφή του 2011, ο πληθυσμός της πόλης ήταν 5.877, μειωμένος σε σχέση με τους 6.024 που αναφέρθηκαν στην απογραφή του 2001.
Κιάινγκ Κιάινγκ

Η Κιάινγκ Κιάινγκ (ကြိုင်ကြိုင်) είναι η πρώην Πρώτη Κυρία της Μιανμάρ, σύζυγος του πρώην Πρωθυπουργού Ταν Σουέ, αρχηγού κράτους, της Βιρμανίας, από το 1992 έως το 2011, ως Πρόεδρος του Κρατικού Συμβουλίου Ειρήνης και Ανάπτυξης. Έγινε η Πρώτη Κυρία της χώρας, όταν ο σύζυγος της έγινε αρχηγός του Κράτους και της Κυβέρνησης.

Η Κιάινγκ γεννήθηκε στον δήμο Κάου Κιάικ, στην πολιτεία Καγίν της Μιανμάρ. Είναι Πα-Ο, κόρη των Κιου Τιν και Φουάρ Μάι μιας εθνικής οικογένειας. Ο πατέρας της, Κιου Τιν, είναι Κινέζος και η μητέρα της είναι Πα-Ο. Είναι η είναι η πέμπτη κόρη ανάμεσα σε εννέα αδέλφια. Έλαβε εκπαίδευση στο Μουλμέιν. Έχουν πέντε κόρες, τις Άγιε Άγιε Τιτ Σούε, Ντέουα Σουέ, Χιν Πιόνε Σουέ, Κι Κι Σουέ και Ταντάρ Σουέ, και τρεις γιους, τους Κιάινγκ Σαν Σουέ, Θαντ Ζάου Σουέ και Χτουν Νάινγκ Σουέ.
Χιονίτες

thumb|300px|Οι Χιονίτες και οι γείτονές τους το 400 μ.Χ.
Ο όρος Χιονίτες (Αγγλικά: Chionites, Μέσα Περσικά: Xiyōn ή Hiyōn, Αβεστικά: Xiiaona, Σογδιανά: xwn, Παχλαβί: Xyon) είναι η ρωμανική μεταγραφή του εθνωνύμου ενός σημαντικού νομαδικού λαού της Υπερωξιανής, Βακτρίας και του Ιράν, της περιόδου από τον 4ο έως τον 7ο αιώνα μ.Χ.

Οι Χιονίτες εμφανίζονται συνώνυμοι με το λαό των "Χούνα" της κλασικής και μεσαιωνικής Ινδίας, και πιθανώς με τους Ούννους της ύστερης αρχαιότητας. Είναι ασαφές αν οι Χιονίτες συνδέονταν με ένα λαό που ονομαζόταν στην Αρχαία Κίνα "Σιουν-γιου", "Σιεν-γιουν" ή/και "Σιονγκ-νου" (απαντάται ως Χιονγκ-νου συνήθως σε ελληνικά σημερινά κείμενα).

Πρώτη φορά περιγράφηκαν από τον Ρωμαίο ιστορικό, Αμμιανό Μαρκελλίνο, που ήταν στη Βακτρία την περίοδο 356-357 μ.Χ., ο οποίος ανέφερε ότι ζούσαν μαζί με τους Κοσσανούς. Ο Αμμιανός Μαρκελλίνος επισημαίνει ότι οι Χιονίτες είχαν προηγούμενα ζήσει στην Υπερωξιανή και μετά την είσοδό τους στη Βακτρία έγιναν υποτελείς των Κοσσανών. Επηρεάστηκαν δε πολιτισμικώς από αυτούς και είχαν υιοθετήσει τη Βακτριανή γλώσσα. Οι Χιονίτες είχαν επιτεθεί στην Αυτοκρατορία των Σασσανιδών, αλλά αργότερα υπό έναν αρχηγό τους με το όνομα Γρυμβάτης, υπηρέτησαν ως μισθοφόροι στο σασσανιδικό στρατό.

Εντός των Χιονιτών φαίνεται να υπήρχαν δύο κύρια υποσύνολα, γνωστά στις ιρανικές γλώσσες με τα ονόματα "Karmir Xyon" και "Spet Xyon". Τα προθέματα "καρμίρ" (κόκκινος) και "σπέτα" (λευκός) αναφέρονται σε παραδόσεις της Κεντρικής Ασίας, σύμφωνα με τις οποίες συγκεκριμένα χρώματα συμβόλιζαν τα σημεία του ορίζοντα. Οι "Καρμίρ Χιόν" (Κόκκινοι Χιονίτες) ήταν γνωστοί στις ευρωπαϊκές πηγές ως "Κερμιχιώνες" ή "Κόκκινοι Ούννοι", και κάποιοι τούς έχουν ταυτίσει με τους Κιδαρίτες ή τους Αλχόν. Οι "Σπετ Χιόν" (Λευκοί Χιονίτες), αναφερόμενοι ως "Λευκοί Ούννοι" στις ευρωπαϊκές πηγές, εμφανίζονται να είναι οι γνωστοί στην Ινδία με την ονομασία "Σβέτα Χούνα", και συχνά ταυτίζονται, αν και με αρκετές αντίθετες απόψεις, με τους Εφθαλίτες.
Σισιάν

Το Σισιάν (αρμενικά: Սիսիան) είναι πόλη και το κέντρο της αστικής κοινότητας του Σισιάν, στην επαρχία Σιουνίκ στα νότια της Αρμενίας. Βρίσκεται στον ποταμό Βοροτάν, 6 χιλιόμετρα νότια από τον αυτοκινητόδρομο Γερεβάν-Μεγρί, σε οδική απόσταση 217 χλμ. νοτιοανατολικά της πρωτεύουσας Γερεβάν και 115 χλμ βόρεια του επαρχιακού κέντρου Καπάν.

Από την απογραφή του 2011, ο πληθυσμός της πόλης ήταν 14.894. Σύμφωνα με την επίσημη εκτίμηση του 2016, ο πληθυσμός του Σισιάν είναι περίπου 12.900.
Μεγρί

Το Μεγρί (αρμενικά: Մեղրի) είναι πόλη και το κέντρο της αστικής κοινότητας του Μεγρί, στην επαρχία Σιουνίκ στα νότια της Αρμενίας, κοντά στα σύνορα με το Ιράν. Από την απογραφή του 2011, ο πληθυσμός της πόλης ήταν 4.580. Σύμφωνα με την επίσημη εκτίμηση του 2016, ο πληθυσμός του Μεγρί είναι περίπου 3.500.

Το Μεγρί βρίσκεται 376 χιλιόμετρα νότια της πρωτεύουσας Γερεβάν και 73 χιλιόμετρα νότια της επαρχιακής πρωτεύουσας Καπάν. Μια κοντινή ρωσική στρατιωτική βάση στεγάζει περίπου 2.000 στρατιώτες, οι οποίοι μαζί με αρμένιους στρατιώτες φυλάσσουν τα σύνορα με το Ιράν.

Ως αποτέλεσμα των κοινοτικών συγχωνεύσεων το 2016, ο δήμος του Μεγρί διευρύνθηκε για να συμπεριλάβει τα γύρω χωριά Αγκαράκ, Αλβάνκ, Αϊγκεντζόρ, Γκουντεμνίς, Καρτσεβάν, Κουρίς, Λεχβάζ, Λιτσκ, Νρναντζόρ, Σβανιντζόρ, Ταστούν, Τχκουτ, Βαχραβάρ και Βαρντανιντζόρ.
Βαρντενίς

Η Βαρντενίς (αρμενικά: Վարդենիս) είναι πόλη και αστική δημοτική κοινότητα στο νοτιοανατολικό τμήμα της επαρχίας Γκεγαρκουνίκ της Αρμενίας. Βρίσκεται στην κοιλάδα του ποταμού Μασρίκ, στο έδαφος της αρτεσιανής λεκάνης του Μασρίκ σε υψόμετρο 2.006 μέτρων πάνω από το επίπεδο της θάλασσας, κοντά στις νοτιοανατολικές ακτές της λίμνης Σεβάν. Βρίσκεται 170 χιλιόμετρα ανατολικά της πρωτεύουσας Γερεβάν και 75 χιλιόμετρα νοτιοανατολικά του επαρχιακού κέντρου Γκαβάρ. Η διοικητική επικράτεια της Βαρντενίς περιλαμβάνει 3.006 εκτάρια, εκ των οποίων τα 736 εκτάρια καταλαμβάνονται από την ίδια την πόλη. Η Βαρντενίς απέκτησε καθεστώς αστικού οικισμού το 1995.

Από την απογραφή του 2011, ο πληθυσμός της πόλης ήταν 12.685. Ωστόσο, σύμφωνα με την επίσημη εκτίμηση του 2016, ο πληθυσμός της Βαρντενίς είναι 12.600.
Θαρούνια Εύβοιας

Τα Θαρούνια Εύβοιας είναι ορεινό χωριό στην κεντρική Εύβοια. Υπάγεται στον δήμο Κύμης-Αλιβερίου στη δημοτική ενότητα Ταμυναίων. Το 2011 είχε πληθυσμό 74 κατοίκων.
Φρέιρ Αλεξάντερσον

Ο Φρέιρ Αλεξάντερσον (γεννήθηκε στις 18 Νοεμβρίου 1982) είναι Ισλανδός προπονητής ποδοσφαίρου και πρώην παίκτης. Ήταν προπονητής της εθνικής ομάδας γυναικών της χώρας του από το 2013 έως το 2018.
Πρόεδρος του Τρινιντάντ και Τομπάγκο

Ο Πρόεδρος του Τρινιντάντ και Τομπάγκο είναι ο αρχηγός του κράτους του Τρινιντάντ και Τομπάγκο και αρχηγός του στρατού. Η θέση ιδρύθηκε όταν η χώρα έγινε δημοκρατία το 1976. Πρωθύστερη αρχηγός κράτους ήταν η Βασίλισσα Ελισάβετ B΄. Ο τελευταίος  Γενικός Κυβερνήτης, Σερ Έλις Κλαρκ, ορκίστηκε ως ο πρώτος πρόεδρος την 1η Αυγούστου 1976, με μια μεταβατική διάταξη. Επιλέγηκε επίσημα για Πρόεδρος από ένα εκλεκτορικό σώμα που αποτελείτο από μέλη και των δύο σωμάτων του Κοινοβουλίου στις 24 Σεπτεμβρίου 1976, η οποία εορτάζεται ως Ημέρα της Δημοκρατίας.

Με βάση το σύνταγμα του 1976, ο Πρόεδρος ασκεί κατά όνομα μόνο την εκτελεστική εξουσία. Όπως στο Βρετανικό σύστημα (και σε περιπτώσεις αρχηγών κρατών σε άλλες χώρες ή εδάφη με συστήματα του Westminster), "κυριαρχεί, αλλά δεν κυβερνά". Στην πράξη, η εκτελεστική εξουσία ασκείται από τον Πρωθυπουργό και το υπουργικό συμβούλιο, εξ ονόματος του Προέδρου. Ο Πρόεδρος διορίζει ως Πρωθυπουργό τον αρχηγό του μεγαλύτερου κόμματος στη Βουλή των Αντιπροσώπων, και, επίσης διορίζει τα μέλη της Γερουσίας έπειτα από πρόταση του Πρωθυπουργού και του αρχηγού της Αντιπολίτευσης. Ο Πρόεδρος πρέπει να είναι τουλάχιστον 35 ετών (αν και δεν υπήρξε ακόμα πρόεδρος ηλικίας κάτω των 59), πολίτης του Τρινιντάντ και Τομπάγκο, και κατά το χρόνο του διορισμού πρέπει να είναι κάτοικος στη χώρα για συνεχή περίοδο δέκα ετών. 

Σημερινή πρόεδρος του Τρινιντάντ και Τομπάγκο είναι η Πόλα-Μέι Γουίκς. Η επίσημη κατοικία του Προέδρου είναι ο "Προεδρικός Οίκος", παλαιότερα γνωστός ως "Οίκος της Κυβέρνησης", όταν χρησιμοποιήθηκε από τους γενικούς διοικητές και τους διοικητές των νησιών.
Σήραγγα Πλαταμώνα

Η Σήραγγα Πλαταμώνα είναι δίδυμη σήραγγα μήκους 2,7 χλμ. που είναι μέρος του Αυτοκινητοδρόμου Αθηνών Θεσσαλονίκης Ευζώνων (Α1) στο τμήμα Λάρισα-Κατερίνη. Η κατασκευή της ξεκίνησε το 2008, όμως ο ρυθμός των έργων μειώθηκε το 2011, λόγω της οικονομικής κρίσης. Το 2014 οι εργασίες ξανάρχισαν με μεγάλο ρυθμό, ενώ η διάνοιξή της ολοκληρώθηκε στις 25 Ιουλίου του ίδιου έτους. Τελικά, παραδόθηκε στην κυκλοφορία στις 6 Απριλίου 2017 ως τμήμα της Παράκαμψης Τεμπών-Πλαταμώνα.
Τρίτη Συμφωνία της Βιέννης

Η Τρίτη Συμφωνία της Βιέννης ήταν μια διμερής συμφωνία μεταξύ της Τουρκίας και της Κύπρου πάνω στο Κυπριακό ζήτημα τον Αύγουστο του 1975. Τα ακόλουθα ζητήματα συμφωνήθηκαν:

# Οι Τουρκοκύπριοι που διαμένουν στο νότιο τμήμα του νησιού θα είναι σε θέση να μετακομίσουν βόρεια με τα υπάρχοντά τους.
# Οι Ελληνοκύπριοι στο βόρειο τμήμα του νησιού θα είναι σε θέση να παραμείνουν και να απαλλαχθούν από διώξεις.
# Οι Ελληνοκύπριοι στο βόρειο τμήμα θα είναι σε θέση να μετακομίσουν στο νότιο τμήμα του νησιού.
# Η Ειρηνευτική Δύναμη των Ηνωμένων Εθνών στη Κύπρο θα έχει ελεύθερη και κανονική πρόσβαση στα ελληνοκυπριακά χωριά και κατοικίες στο βόρειο τμήμα του νησιού.
# Θα δοθεί προτεραιότητα στην επανένωση των οικογενειών.
Σπυρίδων Καλέντζης

Ο Σπυρίδων Καλέντζης (γενν. 26 Δεκεμβρίου 1996) είναι Έλληνας αθλητής της κωπηλασίας. Κέρδισε το χάλκινο μετάλλιο για την Ελλάδα στους Μεσογειακούς Αγώνες 2018.
Τοξότης Λάρισας

Ο Π.Α.Ο. Τοξότης Λάρισας είναι αθλητικός σύλλογος που δραστηριοποιείται στο άθλημα του ποδοσφαίρου και έχει έδρα στην πόλη της Λάρισας στην Ελλάδα. Ιδρύθηκε το 1943 και συμμετείχε στο πρωτάθλημα της ΕΠΣ Θεσσαλίας εως το 1960 και της ΕΠΣ Λάρισας εως το 1964 που συμμετείχε στη συγχώνευση των ποδοσφαιρικών συλλόγων της Λάρισας για τη δημιουργία της Α.Ε. Λάρισας οπότε και μετονομάστηκε σε «Όλυμπος Λάρισας» απορροφώντας και τον Πανθεσσαλικό. To 1966 ως Όλυμπος κατέκτησε το πρωτάθλημα της ΕΠΣ Λάρισας και αγωνίστηκε στη Γ΄ Εθνική. Το 1976 ο Όλυμπος μετονομαστηκε ξανά σε Τοξότης Λάρισας, αγωνίστηκε απο το 1987 ως το 1995 στη Δ Εθνική και εως σήμερα αγωνίζεται στα τοπικά ερασιτεχνικά πρωταθλήματα της ΕΠΣ Λάρισας.
Γιώργος Προβατάς

Ο Γιώργος Προβατάς (γενν. 23 Μαρτίου 1976) είναι Έλληνας πρώην ποδοσφαιριστής και νυν προπονητής ποδοσφαίρου. Ως ποδοσφαιριστής αγωνιζόταν σαν αμυντικός και έχει αγωνιστεί σε όλες τις εθνικές κατηγορίες.
Αντώνης Νταλγκάς

Ο Αντώνης Νταλγκάς (πραγματικό επώνυμο:Διαμαντίδης) ήταν Έλληνας μουσικός και σημαντική μορφή για το ρεμπέτικο τραγούδι, ενώ υπήρξε συνθέτης, στιχουργός, τραγουδιστής, καθώς και οργανοπαίκτης.
Σάμομπορ επί του Δρίνου

Το Σάμομπορ επί του Δρίνου (σερβικά κυριλλικά: "Самобор на Дрини", σερβικά λατινικά: "Samobor na Drini") είναι μεσαιωνικό φρούριο επί του Δρίνου, εντός του εδάφους του Δήμου του Νόβο Γκόραζντε, στη Σερβική Δημοκρατία της Βοσνίας της Βοσνίας και Ερζεγοβίνης. Το φρούριο ανεγέρθηκε κατά την διάρκεια του 14ου αιώνα από τον Σάνταλι Χράνιτς της δυναστείας των Κόσατσα, ο οποίος και το διατήρησε υπό τον έλεγχό του έως την κατάληψή του από τους Οθωμανούς, το 1465. Σήμερα, το φρούριο και ο περιμετρικός αυτού χώρος είναι καταγεγραμμένα εντός του καταλόγου των εθνικών μνημείων της Βοσνίας και Ερζεγοβίνης.
Γκιλγκίτ-Μπαλτιστάν

Το Γκιλγκίτ-Μπαλτιστάν (Ούρντου: گلگت بلتستان), παλαιότερα γνωστό ως Βόρειες Περιοχές, είναι η βορειότερη διοικητική επικράτεια στο Πακιστάν. Συνορεύει με το Αζάντ Κασμίρ προς τα νότια, με την επαρχία Χαϊμπέρ Παχτούνχουα προς τα δυτικά, με το βόρειο διάδρομο Ουαχάν του Αφγανιστάν, με την επαρχία Σιντσιάνγκ της Κίνας στα ανατολικά και βορειοανατολικά και με την ινδική πολιτεία του Τζαμού και Κασμίρ στα νοτιοανατολικά. Σύμφωνα με το ψήφισμα του Συμβουλίου Ασφαλείας των Ηνωμένων Εθνών του 1947, το έδαφος είναι μέρος της αμφισβητούμενης περιοχής του Κασμίρ μαζί με το Αζάντ Κασμίρ, το Ακσάι Τσιν, την κοιλάδα Σάκσγκαμ, το Τζαμού, το Λαντάχ και την Κοιλάδα του Κασμίρ. 

Το έδαφος του σημερινού Γκιλγκίτ-Μπαλτιστάν έγινε ξεχωριστή διοικητική μονάδα το 1970 με την ονομασία "Βόρειες περιοχές". Δημιουργήθηκε από τη συγχώνευση της πρώην περιοχής Γκιλγκίτ, της περιφέρειας Μπαλτιστάν και αρκετών μικρών πρώην πριγκιπικών κρατών, με μεγαλύτερα τα Χούνζα και Ναγκάρ. Το 2009 χορηγήθηκε περιορισμένη αυτονομία και μετονομάστηκε σε Γκιλγκίτ-Μπαλτιστάν μέσω του διατάγματος αυτοδιοίκησης που υπέγραψε ο πακιστανός πρόεδρος Ασίφ Αλί Ζαρνταρί, ο οποίος στόχευε επίσης στην ενίσχυση του πληθυσμού του Γκιλγκίτ-Μπαλτιστάν. Ωστόσο, οι μελετητές δηλώνουν ότι η πραγματική εξουσία αναλαμβάνει ο κυβερνήτης και όχι ο επικεφαλής υπουργός ή η εκλεγμένη συνέλευση. Ο πληθυσμός του Γκιλγκίτ-Μπαλτιστάν θέλει να συγχωνευθεί στο Πακιστάν ως ξεχωριστή πέμπτη επαρχία και αντιτίθεται στην ενσωμάτωση με το Κασμίρ. Η κυβέρνηση του Πακιστάν απέρριψε το αίτημα των Γκιλγκίτ-Μπαλτιστανών για ένταξη με το Πακιστάν με το σκεπτικό ότι θα διακυβεύσει το αίτημά του για το όλο θέμα του Κασμίρ ώστε να επιλυθεί σύμφωνα με τα ψηφίσματα του ΟΗΕ.

Η περιοχή καλύπτει έκταση 72.871 χλμ² (28.174 τετραγωνικά μίλια) και είναι ιδιαίτερα ορεινή. Έχει υπολογισμένο πληθυσμό 1.800.000 ατόμων το 2015. Η πρωτεύουσα του είναι το Γκιλγκίτ (με πληθυσμό 216.760 κατοίκων). Το Γκιλγκίτ-Μπαλτιστάν φιλοξενεί πέντε από τις 14 κορυφές άνω των 8.000 μέτρων και πάνω από 50 κορυφές άνω των 7.000 μέτρων. Τρεις από τους μεγαλύτερους παγετώνες του κόσμου εκτός από τις πολικές περιοχές βρίσκονται στο Γκιλγκίτ-Μπαλτιστάν. Ο τουρισμός στηρίζεται στη πεζοπορία και ορειβασία, και αυτή η βιομηχανία αποκτά όλο και μεγαλύτερη σημασία.
Εθνικό Πάρκο Κοζάρα

Το Εθνικό Πάρκο Κοζάρα (σερβικά: "Национални парк Козара") είναι εθνικό πάρκο στη Σερβική Δημοκρατία της Βοσνίας. Ιδρύθηκε το 1967 από τον Γιόσιπ Μπροζ Τίτο. Βρίσκεται μεταξύ ποταμών Ούνα, Σάβος, Σάνα και Βρμπας. Έχει έκταση 175 τετ.χλμ. και ονομάζεται «Πράσινη ομορφιά της Κράινας».

Κοζάρα είναι δημοφιλές μέρος κυνηγίου με μεγάλη έκταση ανοιχτή για ελεγμένο κυνήγι ελάτων, φασιανών, αλεπούδων, αγριόχοιρων, λαγών και πάπιων.
Τα Ψηλά Βουνά

Τα Ψηλά Βουνά είναι ένα παιδικό μυθιστόρημα του Ζαχαρία Παπαντωνίου που εκδόθηκε το Δεκέμβριο του 1918 ως αναγνωστικό της Γ' Δημοτικού στο πλαίσιο της βενιζελικής Γλωσσοεκπαιδευτικής Μεταρρύθμισης του 1917 που εισήγαγε τη δημοτική γλώσσα στο Δημοτικό σχολείο. Σε 79 κεφάλαια εξιστορούνται οι εμπειρίες μιας ομάδας συμμαθητών που περνούν τις καλοκαιρινές τους διακοπές στο βουνό. Εκεί μαθαίνουν να λειτουργούν σαν μία κοινότητα και να προστατεύουν το δάσος. Η κοινωνικοποίηση και η οικολογική ευαισθησία είναι οι κεντρικές ιδέες της ιστορίας. Περιλαμβάνονται και ποιήματα (όπως το γνωστό "Τσιριτρό"). Στην εποχή του το βιβλίο προκάλεσε οξύτατες αντιδράσεις, ώσπου το 1920 αποσύρθηκε, όπως και τα άλλα αναγνωστικά της Μεταρρύθμισης. Επαναφέρθηκε ως αναγνωστικό σε κατοπινά χρόνια. Θεωρείται ένα από τα σπουδαιότερα παιδικά βιβλία στην ελληνική γλώσσα και επανεκδόθηκε πολλές φορές.
Ă

Το Ă (κεφαλαία) ή ă (πεζό) είναι γράμμα που χρησιμοποιείται στη πρότυπη ρουμανική γλώσσα, στα βιετναμικά και στην τσουβασική γλώσσα. Στη ρουμανική γλώσσα, χρησιμοποιείται για να αναπαραστήσει το μεσοκεντρικό μη στρογγυλοποιημένο φωνήεν, ενώ στα βιετναμικά εκπροσωπεί τον βραχύ ήχο a. Είναι το δεύτερο γράμμα των ρουμανικών, βιετναμικών και μαλαϊκών (πριν το 1972) αλφαβήτων, μετά από το a.

Το Ă/ă επίσης χρησιμοποιείται σε πολλές γλώσσες για την μεταγραφή του βουλγαρικού γράμματος Ъ/ъ.
Μπάνσκι Ντβορ

Το Μπάνσκι Ντβορ (σερβικά κυριλλικά: ) είναι κτίριο και πολιτισμικό κέντρο στη Μπάνια Λούκα, πρωτεύουσα της Σερβικής Δημοκρατίας της Βοσνίας, στη Βοσνία και Ερζεγοβίνη. Ανεγέρθηκε μεταξύ του 1931 και του 1932, βάση σχεδίων των αρχιτεκτόνων Γιοβάνκα Μπόντσιτς-Κατέρινιτς (1887-1966), Αντζέλιγια Πάβλοβιτς και Γιόβαν Ζ. Ράνκοβιτς προκειμένου να αποτελέσει κατοικία των μπάνων της Μπανόβινας του Βρμπας, διοικητικής υποδιαίρεσης του Βασιλείου της Γιουγκοσλαβίας. Σήμερα, το κτίριο είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.

Έως την ανακαίνιση του Παλατιού της Σερβικής Δημοκρατίας, το 2008, αποτέλεσε κατοικία του Προέδρου της Σερβικής Δημοκρατίας της Βοσνίας.
Ηγεμονία της Χίου

Η Ηγεμονία της Χίου ήταν μια βραχύβια Λατινική αυτόνομη ηγεμονία στο Αιγαίο Πέλαγος στο κέντρο των Ανατολικών ακτών του, κυβερνήθηκε από την Οικογένεια Ζαχαρία από την Γένοβα. Το κέντρο της ηγεμονίας ήταν η Χίος αλλά την εποχή που έφτασε στο μέγιστο της ακμής της περιείχε πολλά ανατολικά νησιά απέναντι από την Μικρά Ασία. H ηγεμονία δημιουργήθηκε από τον Βενέδικτο Ζαχαρία, κατέκτησε το νησί (1304) με πρόφαση την προστασία των ακτών από τις επιθέσεις των Τούρκων. 
Ο Βενέδικτος Ζαχαρίας και οι απόγονοι του ήταν επίσημα υποτελείς στην Βυζαντινή Αυτοκρατορία αλλά ασκούσαν την εξουσία ανεξάρτητα χωρίς να δίνουν λόγο στον αυτοκράτορα, η κατάσταση διατηρήθηκε μέχρι την εκδίωξη τους από τους Βυζαντινούς με την στήριξη του τοπικού Ελληνικού πληθυσμού (1329)